gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3459, del 23-03-1999 (1999/1809)

Informació pública del Projecte d'Homologació i Pla de Reforma Interior Sector Mas del Rosari de Paterna.
---------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1809


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del Projecte d'Homologació i Pla de Reforma Interior Sector Mas del Rosari de Paterna. [1999/S1809]
  
Per Resolució del director general d'Arquitectura i Habitatge, de 15 de febrer de 1999, se sotmet a informació pública, per un període de 20 dies, segons els articles 42, 43 i 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el Projecte d'Homologació i Pla de Reforma Interior Sector Mas del Rosari, promogut per l'Institut Valencià d'Habitatge, SA, empresa pública de la Generalitat Valenciana.
  
El projecte diligenciat del pla amb tots els documents es troba depositat per a la seua consulta pública a la Conselleria d'Obres Públiques, Urbanisme i Transports de la Generalitat Valenciana, avinguda de Blasco Ibáñez, 50, de València, com també a les oficines de l'Institut Valencià d'Habitatge, SA, a València, carrer d'En Bou, 9, 11, i a l'Ajuntament de Paterna.
Diari Oficial de la Generalitat Valenciana


Sumari del DOGV 3413, del 15-01-1999 (1999/83)

Informació pública de l'alternativa tècnica del Programa per al Desenvolupament de l'Actuació Integrada de l'Enclavament 3 Montecarlo.
--------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/83


Organisme emissor
:   Ajuntament de Torrevieja

Tipus de document
:   Anunci

Informació pública de l'alternativa tècnica del Programa per al Desenvolupament de l'Actuació Integrada de l'Enclavament 3 Montecarlo. [1999/M83]
  
El senyor Ángel García Martínez, regidor delegat d'Urbanisme de l'Ajuntament de Torrevieja, fa saber:
  
Presentada una alternativa tècnica del Programa per a el Desenvolupament de l'Actuació Integrada de l'Enclavament 3 Montecarlo pel senyor Juan Antonio Cilleruelo Herrera, com a representant de la mercantil Cinc Clos, SL, i segons allò que disposen en els articles 45 i 46 de la Llei 6/1994, Reguladora de l'Activitat Urbanística, se sotmet a informació pública.
  
Aquesta informació pública te caràcter alhora de concurs públic per a la selecció de l'urbanitzador i s'hi poden presentar alternatives tècniques i al·legacions per un termini de 20 dies, comptats a partir de la seua publicació en el Diari Oficial de la Generalitat Valenciana. Les proposicions juridicoeconòmiques es podran presentar durant els cinc dies següents al venciment del termini anterior. L'acte d'obertura de pliques s'efectuarà en la següent data hàbil a la conclusió del termini per a presentar-les, a la Sectetaria Municipal.
  
L'expedient complet es trobarà exposat al públic al llarg de l'esmentat termini, a l'Ajuntament de Torrevieja, Servei d'Urbanisme.
Diari Oficial de la Generalitat Valenciana


Sumari del DOGV 3495, del 14-05-1999 (1999/2818)

Recurs contenciós administratiu número 02/1533/1998.
----------------------------------------------------

### Dades del document

Número de DOGV
:   3495

Data del DOGV
:   14-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2818


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1533/1998. [1999/M2818]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Rayning Day, SL ha interposat un recurs contenciós administratiu, amb el número 02/1533/1998 contra la Resolució de 26 de març de 1998 del conseller de Presidència, desestimatòria del recurs contra la Resolució de 9 d'abril de 1997 del director general d'Interior (eixida número 15515, de 27.03.1998) sobre denegació a la discoteca Roxy d'autorització d'ampliació d'horari de tancament.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3622, del 10-11-1999 (1999/9295)

Expedient número O-31/1999. Adjudicació de la instal·lació de l'equip contra incendis i de la xarxa de Byes al Campus de Burjassot.
-----------------------------------------------------------------------------------------------------------------------------------

### Dades del document

Número de DOGV
:   3622

Data del DOGV
:   10-11-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/9295


Organisme emissor
:   Universitat de València

Tipus de document
:   Anunci

Expedient número O-31/1999. Adjudicació de la instal·lació de l'equip contra incendis i de la xarxa de Byes al Campus de Burjassot. [1999/F9295]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: O-31/1999.
  
2. Objecte del contracte
  
a) Tipus de contracte: obra.
  
b) Descripció de l'objecte: instal·lació de l'equip contra incendis i de la xarxa de Byes al Campus de Burjassot.
  
c) Diari oficial i data de publicació de l'anunci de licitació: Diari Oficial de la Generalitat Valenciana número 3.553, de 04.08.1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 434.750.813 PTA.
  
5. Adjudicació
  
a) Data: 5 d'octubre de 1999.
  
b) Contractista: Imes, SA.
  
c) Nacionalitat: espanyola.
  
d) Import de l'adjudicació: 56.961.733 PTA.
Diari Oficial de la Generalitat Valenciana


Sumari del DOGV 3612, del 26-10-1999 (1999/8812)

RESOLUCIÓ de 6 d'octubre de 1999, de l'Institut Valencià de Finances, per la qual anuncia l'emissió de Pagarés de la Generalitat per un import d'16.310.982,00 euros, emissió de 6 d'octubre de 1999.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8812


Data del document
:   06-10-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 6 d'octubre de 1999, de l'Institut Valencià de Finances, per la qual anuncia l'emissió de Pagarés de la Generalitat per un import d'94.687.202,00 euros, emissió de 6 d'octubre de 1999. [1999/X8812]
  
El Conveni de Col·laboració del Programa d'emissió de Pagarés de la Generalitat Valenciana, regula i especifica les característiques de les emissions de Pagarés de la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import d'59.569.311,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 3.573.000,46 529.644.178
  
6 mesos 7.475.000,00 4.848.402.495
  
12 mesos 309.000,00 01.771.268
Diari Oficial de la Generalitat Valenciana


Sumari del DOGV 3451, del 10-03-1999 (1999/1220)

Rotlle d'apel·lació número 714/1997. Cèdula de notificació.
-----------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/1220


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 714/1997. Cèdula de notificació. [1999/S1220]
  
La Secció Sisena de l'Audiència Provincial de València ha dictat en el rotlle d'apel·lació número 714/1997, la sentència que té l'encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 1033
  
- President: Vicente Ortega Llorca.
  
- Magistrades:
  
· Ana Pérez Tórtola.
  
· Asunción Molla Nebot.
  
València, 13 de novembre de 1998
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici verbal, promogudes davant el Jutjat de Primera Instància número 10 de València per Avis (Alquile Un Coche, SA), contra el senyor Félix Gómez Pastor, el senyor Alfredo Barea Ramón i el Consorcio de Compensación de Seguros, sobre reclamació de quantitat, pendents davant aquesta en virtut del recurs d'apel·lació interposat pel demandat el senyor Alfredo Barea Ramón qui en el seu escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
1. Estimar en part el recurs d'apel·lació interposat per la representació del senyor Alfredo Barea Ramón davant la sentència de data 20 de desembre de 1996, dictada pel Jutjat de Primera Instància número 10 de València, i revocar-la parcialment, en el sentit següent:
  
a) Desestimar la demanda formulada per Avis, SA, davant del senyor Alfredo Barea Ramón, i absoldre'l de la pretensió exercitada davant d'aquest.
  
b) Determinar, en relació amb les costes generades en primera instància pel que fa a la demanda formulada per Avis, SA, davant el senyor Alfredo Barea Ramón, que cadascuna d'aquestes dues parts satisfaga les causades a la seua instància i les comunes per meitat.
  
c) Confirmar la resta dels pronunciaments de la decisió de la sentència apel·lada.
  
2. No realitzar pronunciament sobre les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al Jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
Publicació
  
Que l'anterior sentència ha sigut llegida i publicada pel magistrat ponent, quan es trobava celebrant la sessió pública de la Secció Sisena d'aquesta Audiència Provincial. Done fe.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Félix Gómez Pastor.
Diari Oficial de la Generalitat Valenciana


Sumari del DOGV 3586, del 20-09-1999 (1999/8015)

Informació pública de la rectificació d'errades materials contingudes en l'acord de l'Ajuntament en Ple de 29 d'abril de 1997.
------------------------------------------------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8015


Organisme emissor
:   Ajuntament d'Almussafes

Tipus de document
:   Anunci

Informació pública de la rectificació d'errades materials contingudes en l'acord de l'Ajuntament en Ple de 29 d'abril de 1997. [1999/F8015]
  
Advertits errors en l'edicte publicat el dia 16 de juliol de 1999 en el Diari Oficial de la Generalitat Valenciana relatiu a l'expedient de "Rectificació d'errors materials continguts en l'acord de l'Ajuntament en Ple de 29 d'abril de 1997", el citat edicte queda redactat de la forma següent:
  
L'Ajuntament en Ple, en la sessió extraordinària duta a terme el dia 8 de juny de 1999, va adoptar, entre altres acords, el relatiu a l'expedient de rectificació d'errors materials continguts en l'acord de l'Ajuntament en Ple de 29 d'abril de 1997, del tenor literal següent:
  
"1r.- Rectificar l'acord de 29 d'abril de 1997, rectificant els errors materials detectats entre el projecte exposat i les dades que apareixen al Registre de la Propietat de Sueca, i que es relacionen en l'informe jurídic que forma part de l'expedient.
  
2n.- Ratificar l'acord del 29 d'abril de 1997, incloent-hi les fitxes de les parcel·les resultants, elaborades d'acord amb les circumstàncies exigides per l'article 7 del Reial Decret 1.093/1997, de 4 de juliol, en virtut del qual s'aproven les Normes Complementàries al Reglament per a l'Execució de la Llei Hipotecària sobre Inscripcions en el Registre de la Propietat d'Actes de Naturalesa Urbanística, tot això a l'objecte d'aclarir temes registrals i donar major seguretat jurídica als administrats afectats, i per trobar-se vigent el dia d'avui, i que s'adjunten com a annex a aquest.
  
3r.- Notificar el present acord als interessats, així com als creditors hipotecaris.
  
4t.- Publicar-lo en el Diari Oficial de la Generalitat Valenciana.
  
5é.- Una vegada efectuat tot això, sol·licitar del Registre de la Propietat la inscripció de les finques resultants".
Diari Oficial de la Generalitat Valenciana


Sumari del DOGV 3580, del 10-09-1999 (1999/7728)

Rotlle d'apel·lació número 896/1998. Cèdula de notificació.
-----------------------------------------------------------

### Dades del document

Número de DOGV
:   3580

Data del DOGV
:   10-09-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/7728


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 896/98. Cèdula de notificació. [1999/A7728]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 896/98, procedent del judici número 578/97, del Jutjat de Primera Instància número 4 de València, s'ha acordat notificar a l'apel·lat incomparegut en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
«Encapçalament
  
La Secció Novena de l'Audiència Provincial de València, sent-ne ponent el magistrat José Baró Aleixandre, ha vist aquest rotlle d'apel·lació número 896/98, procedent de les actuacions de judici verbal civil promogudes davant del Jutjat de Primera Instància número 4 de València, amb el número 578/97, entre les parts següents: d'una banda, com a demandant apel·lant el senyor José María Sánchez Arnau, i d'una altra banda, com a demandat apel·lat el senyor Ekhoe Owwns, sobre la reclamació d'una quantitat, en virtut del recurs d'apel·lació interposat pel demandant.
  
Decisió
  
Estimem el recurs del senyor José Miguel Sánchez Arnau, representat pel procurador Alario Mont, i revoquem la sentència apel·lada, dictada pel magistrat jutge de Primera Instància número 4 de València en les actuacions verbals de trànsit de què aquest rotlle procedeix i, en lloc seu, acceptant la demanda interposada, condemnem el demandat senyor Ekhoe Owwns, a títol d'indemnització pels danys en el seu cotxe Peugeot, a pagar a aquell actor la suma de 313.170 pessetes (1906,23 euros) més els interessos legals des de la data d'aquesta demanda fins al moment de seu pagament efectiu. Tot això amb condemna al demandat en les costes de primera instància i sense declaració quant a les causades en l'alçada.
  
Per la rebel·lia del demandat, notifiqueu aquesta sentència en la forma que determina l'article 283 en la Llei d'Enjudiciament Civil, llevat que dins del tercer dia se sol·licite la notificació personal aquest litigant.»
  
I, perquè el que s'ha acordat es complisca i valga de notificació a l'apel·lat incomparegut en aquesta alçada, senyor Ekhoe Owwns, amb la prèvia fixació d'aquest edicte al tauler d'anuncis d'aquesta Secció i la seua publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3478, del 21-04-1999 (1999/2705)

RESOLUCIÓ de 29 de gener de 1999, de la Universitat Politècnica de València, per la qual nomena el senyor Guillermo Perís Fajarnes, professor titular d'escola universitària de l'àrea de coneixement Expressió Gràfica en l'Enginyeria, adscrita al Departament d'Expressió Gràfica en l'Enginyeria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2705


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 de gener de 1999, de la Universitat Politècnica de València, per la qual nomena el senyor Guillermo Perís Fajarnes, professor titular d'escola universitària de l'àrea de coneixement Expressió Gràfica en l'Enginyeria, adscrita al Departament d'Expressió Gràfica en l'Enginyeria. [1999/Q2705]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 d'abril de 1998, d'aquesta Universitat, plaça número 65/1998, codi 1.644 (BOE de 7 de maig de 1998), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor Guillermo Peris Fajarnes, amb el document nacional d'identitat número 25208884, professor titular d'escola universitària de la Universitat Politècnica de València, de l'àrea de coneixement Expressió Gràfica en l'Enginyeria, adscrita al Departament d'Expressió Gràfica en l'Enginyeria.
  
València, 29 de gener de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3414, del 18-01-1999 (1998/11953)

RESOLUCIÓ de 24 de novembre de 1998, de la consellera de Benestar Social, per la qual es proveïx la vacant anunciada per la convocatòria 13/98, de 12 d'agost de 1998 (DOGV núm. 3.338, de 25 de setembre de 1998).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/11985


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 24 de novembre de 1998, de la consellera de Benestar Social, per la qual es proveïx la vacant anunciada per la convocatòria 13/98, de 12 d'agost de 1998 (DOGV núm. 3.338, de 25 de setembre de 1998). [1998/11208]
  
Vista la proposta formulada per la comissió avaluadora corresponent a la convocatòria 13/98, de 12 d'agost de 1998 (DOGV núm. 3338, de 25 de setembre de 1998), per a la provisió, pel procediment de lliure designació, del lloc de treball núm. 18563, cap de la Secretaria del director/a general, de la Direcció General de la Família i Adopcions de la Conselleria de Benestar Social.
  
D'acord amb el que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana, i també l'article 27 del Decret 69/86, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, resolc
  
Nomenar la senyora Mª Jesús de la Fuente Recio, funcionària de carrera del grup D, amb el NRP 34190131R5, com a cap Secretaria director/a general de la Direcció General de la Família i Adopcions de la Conselleria de Benestar Social, lloc de treball núm. 18180, grup D, complement de destinació nivell 14 i complement específic E032.
  
Cessament i presa de possessió
  
El cessament en l'actual lloc de treball es produirà d'ofici l'últim dia del mes en què es publique aquesta resolució.
  
La presa de possessió en la nova destinació es produirà l'endemà hàbil al dia del cessament.
  
Contra aquesta resolució, que esgota la via administrativa, s'hi podrà interposar recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 30/1992, de 26 de novembre, en relació amb la disposició addicional novena, i articles 37.1 i 58 de la Llei de la Jurisdicció Contenciosa Administrativa, amb la comunicació prèvia al/a la conseller/a, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.